K o m u n i k é

               Minister zdravotníctva SR predložil na rokovanie vlády Správu o plnení opatrení v rámci Programu ozdravenia výživy obyvateľov SR príslušnými ministerstvami, ktorý vláda SR schválila  uzn. číslo  894 dňa 13.10.1999   .
              Vláda SR v prílohe cit. uznesenia uložila príslušným orgánom štátnej správy plniť súbor opatrení na riešenie najzávažnejších nedostatkov vo výžive obyvateľstva, ktorá je stále nezdravo energeticky bohatá najmä na tuky, predovšetkým živočíšne, ako i biologicky nevyrovnaná s deficitom viacerých výživových minerálnych látok a vitamínov.
               V odpočte prijatých opatrení sa konštatuje, že rezorty pôdohospodárstva, financií, hospodárstva, práce, sociálnych vecí a rodiny, vnútra, obrany, kultúry a školstva priebežne plnia úlohy pre ne vyplývajúce z citovaného uznesenia.
               Rezort zdravotníctva v rámci harmonogramu pripravil návrh úloh realizácie programu ozdravenia výživy na podmienky zdravotníctva, ktoré sa t.č. zabezpečujú prostredníctvom štátnych zdravotných ústavov v SR. Bola navrhnutá pracovná skupina odborných pracovníkov ŠZÚ v SR pre monitorovanie Programu ozdravenia výživy. Jedným zo zámerov Programu ozdravenia výživy obyvateľov SR je aj oceňovanie tých potravinárskych výrobkov, ktoré spĺňajú ciele „Programu“, t.j. preferovať tie potravinárske výrobky , ktoré dlhodobo preukazujú z hľadiska zdravotnej bezchybnosti ako aj racionálnej výživy priaznivé ukazovatele a tieto označovať logom MZ SR. V súvislosti s týmto zámerom sa pripravil návrh kritérií na označovanie potravín, ktoré uvedené požiadavky spĺňajú.